**ПРОТОКОЛ № 19**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 23.05.2022 г.**

/чрез видеоконферентна връзка/

Присъстват: Огнян Дамянов, Пламен Найденов, Евгени Иванов, Стефан Петров, Ангелина Митова, Галя Гугушева, Евгений Трифонов, Димитър Стефанов и Марио Василев

Отсъстват: Светлана Бошнакова, Наталия Василева и Лъчезар Лазаров

На заседанието присъства: Полина Петкова – началник отдел „Атестиране на прокурори и следователи“ и Мария Василева – старши експерт – юрист в отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 7 - т. 11

РАЗНИ

1. Обсъждане приложението на разпоредбата на чл. 193, ал. 6 от ЗСВ по обявения, с решение на Прокурорската колегия на Висшия съдебен съвет по протокол № 27/15.07.2020 г. (обн. ДВ, бр. 66/24.07.2020 г.) конкурс за повишаване в длъжност „прокурор" във Върховна касационна прокуратура.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

* 1. С решение по протокол № 16/27.04.2022 г. Прокурорската колегия на Висшия съдебен съвет (Колегията) проведе гласуване по поредността на класирането по обявения, с решение на Колегията по протокол № 27/15.07.2020 г., обн. в ДВ бр. 66/24.07.2020 г., конкурс за повишаване и заемане на 12 (дванадесет) длъжности „прокурор“ във Върховна касационна прокуратура и назначи, на основание чл. 193, ал. 3 от ЗСВ, класираните кандидати до попълване на свободните места. След влизане в сила на решенията по чл. 193, ал. 3 от ЗСВ, на кандидатите са изпратени уведомления по реда на чл. 161, ал. 1 от ЗСВ. В законоустановения срок същите встъпват в длъжност.

Съгласно разпоредбата на чл. 193, ал. 7 от ЗСВ, **деветмесечният срок за приложението на разпоредбата на чл. 193, ал. 6 от ЗСВ започва да тече от** датата на приемане на първото решение на Колегията по реда на чл. 193, ал. 3 от ЗСВ, в конкретния случай - **27.04.2022 г. и изтича на 27.01.2023 г.**

Съгласно чл. 43, ал. 5 от Наредба № 1 от 09.02.2017г., с оглед влезлите в сила решения по чл. 193, ал. 3 от ЗСВ и встъпването в длъжност и на последния назначен кандидат, Колегията следва да пристъпи към назначаване по реда на чл. 193, ал. 6 от ЗСВ на следващите по реда на класирането кандидати.

Към настоящия момент, освободените по смисъла на § 2 на ДР към Наредбата длъжности „прокурор“ във Върховна касационна прокуратура, по отношение на които е приложима разпоредбата на чл. 193, ал. 6 от ЗСВ, са 6 (шест).

1.2. Предложението за назначаване по реда на чл. 193, ал. 6 от ЗСВ на следващите по реда на класирането кандидати във Върховна касационна прокуратура да се внесе в следващо заседание на Комисията.

1.3. Решението да се публикува на интернет-страницата на Висшия съдебен съвет, раздел „Конкурсни процедури“.

2. Приложение на разпоредбата на чл. 193, ал. 6 от ЗСВ по обявения, с решение на Прокурорската колегия на Висшия съдебен съвет по протокол №7/24.02.2021 г. (обн. ДВ, бр. 19/05.03.2021 г.) конкурс за преместване на длъжност „прокурор" в районните прокуратури.

По обявения, с решение на Прокурорската колегия на Висшия съдебен съвет по протокол № 7/24.02.2021 г., обн. в Държавен вестник брой 19/05.03.2021г., конкурс за преместване на длъжност „прокурор“ в районните прокуратури са налице всички предпоставки за пристъпване към назначаване по реда на чл. 193, ал. 6 от ЗСВ.

Към настоящия момент са налице 10 (десет) длъжности „прокурор“, освободени в срока на приложение на разпоредбата, както следва:

1. С решение на Прокурорската колегия на Висшия съдебен съвет по протокол № 36/27.10.2021 г. Петър Иванов Иванов е освободен, на основание чл. 160, във връзка с чл. 165, ал. 1, т. 1 от ЗСВ, от заеманата длъжност „прокурор“ в Районна прокуратура - Бургас, считано от 11.11.2021 г.

2. С решение на Прокурорската колегия на Висшия съдебен съвет по протокол № 37/03.11.2021 г. Соня Йовчева Петрова - прокурор в Районна прокуратура - Бургас, е повишена, на основание чл. 160 и чл. 193, ал. 3 от ЗСВ, на длъжност „прокурор“ в Специализираната прокуратура, на която встъпва на 23.03.2022 г.

3. С решение на Прокурорската колегия на Висшия съдебен съвет по протокол № 37/03.11.2021 г. Благовест Димитров Вангелов - прокурор в Районна прокуратура - Бургас, е повишен, на основание чл. 160 и чл. 193, ал. 3 от ЗСВ, на длъжност „прокурор“ в Специализираната прокуратура, на която встъпва на 23.03.2022 г.

4. С решение на Прокурорската колегия на Висшия съдебен съвет по протокол № 37/03.11.2021 г. Радост Стоилова Бошнакова - прокурор в Районна прокуратура - Бургас, е повишена, на основание чл. 160 и чл. 193, ал. 3 от ЗСВ, на длъжност „прокурор“ в Специализираната прокуратура, на която встъпва на 28.03.2022 г.

5. С решение на Прокурорската колегия на Висшия съдебен съвет по протокол № 37/03.11.2021 г. Павел Хайк Манукян - прокурор в Районна прокуратура - Бургас, е повишен, на основание чл. 160 и чл. 193, ал. 3 от ЗСВ, на длъжност „прокурор“ в Специализираната прокуратура, на която встъпва на 01.04.2022 г.

6. С решение на Прокурорската колегия на Висшия съдебен съвет по протокол № 37/03.11.2021 г., Марин Владиславов Тодоров - прокурор в Районна прокуратура - Бургас, е повишен, на основание чл. 160 и чл. 193, ал. 3 от ЗСВ, на длъжност „прокурор“ в Окръжна прокуратура - Разград, на която встъпва на 26.04.2022 г.

7. С решение на Прокурорската колегия на Висшия съдебен съвет по протокол № 37/03.11.2021 г. Димитрина Георгиева Црънкова - прокурор в Районна прокуратура - Бургас, е повишена, на основание чл. 160 и чл. 193, ал. 3 от ЗСВ, на длъжност „прокурор“ в Окръжна прокуратура - Бургас, на която встъпва на 26.04.2022 г.

8. С решение на Прокурорската колегия на Висшия съдебен съвет по протокол № 37/03.11.2021 г. Христина Люцканова Апостолова - прокурор в Районна прокуратура - Бургас, е повишена, на основание чл. 160 и чл. 193, ал. 3 от ЗСВ на длъжност „прокурор“ в Софийска градска прокуратура, на която встъпва на 03.05.2022 г.

9. С решение на Прокурорската колегия на Висшия съдебен съвет по протокол № 21/09.06.2021 г. Владимир Валентинов Николов - прокурор в Районна прокуратура - Плевен, на основание чл. 194б, ал. 4 от ЗСВ, е назначен, на длъжността „административен ръководител - окръжен прокурор“ на Окръжна прокуратура-Плевен, на която встъпва на 22.06.2021 г.

10. С решение на Прокурорската колегия на Висшия съдебен съвет по протокол № 11/23.03.2022 г. Дияна Любенова Илиева - Стоянова - прокурор в Районна прокуратура - Плевен, е назначена на длъжност „заместник на административния ръководител - заместник-окръжен прокурор“ на Окръжна прокуратура - Плевен, на която встъпва на 11.04.2022 г.

Поради постъпили откази от следващи по реда на класирането кандидати за съответните органи на съдебната власт, разпоредбата на чл. 193, ал. 6 от ЗСВ е приложима само по отношение на една от освободените длъжности „прокурор“ в Районна прокуратура – Плевен.

С оглед на горното и във връзка с решение на Комисията по протокол № 18 от 17.05.2022 г., т. 10, следва да се пристъпи към назначаване по реда на чл. 193, ал. 6 от ЗСВ на следващия по реда на класирането кандидат за Районна прокуратура - Плевен, отговарящ на условията разписани в чл. 43, ал. 6 от Наредба № 1 от 09.02.2017 г. (Наредбата)

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1.ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА НЕ НАЗНАЧИ Анна Красимирова Аврамова - Градева - прокурор в Окръжна прокуратура-Благоевград, поради постъпил отказ от назначаване на длъжността „прокурор“ в Районна прокуратура-Бургас.

2.2.ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА НЕ НАЗНАЧИ Христина Люцканова Апостолова - прокурор в Софийска градска прокуратура, поради постъпил отказ от участие в конкурсната процедура.

2.3. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 160 и чл. 193, ал. 6 от ЗСВ, ДА НАЗНАЧИ Диана Кирилова Мицканова - Лазарова - прокурор в Специализирана прокуратура, на длъжност „прокурор" в Районна прокуратура - Плевен, с ранг „прокурор във ВКП и ВАП", с основно месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

*Мотиви: От служебно извършената проверка, Комисията установи, че следващият по реда на класирането кандидат за Районна прокуратура – Плевен - Диана Кирилова Мицканова – Лазарова - прокурор в Специализираната прокуратура, отговаря в цялост на изискванията за назначаване по реда на чл. 193, ал. 6 от ЗСВ.*

*Предвид наличието на становище, изготвено от Комисия по професионална етика към Прокурорската колегия на Висшия съдебен съвет, в което обобщеният извод е, че същата притежава в пълнота необходимите нравствени качества за заемане на длъжността „прокурор“ в Районна прокуратура - Плевен, както и съобразно резултатите от класирането, от които е видно, че прокурор Лазарова е получила крайна оценка в конкурсната процедура много добър – „5,83“, следва да се пристъпи към назначаването ѝ по реда на чл. 193, ал. 6 от ЗСВ.*

*С оглед изложеното, Комисията предлага Диана Кирилова Мицканова – Лазарова - прокурор в Специализирана прокуратура, да бъде назначена по реда на чл. 193, ал. 6 от ЗСВ на налична освободена длъжност „прокурор“ в Районна прокуратура - Плевен.*

2.4. Решенията по т. 2.1. т. 2.2., т. 2.3. подлежат на обжалване при условията и по реда на чл. 193, ал. 8 от ЗСВ.

2.5. Внасяпредложението в заседанието на Прокурорската колегия на Висшия съдебен съвет, насрочено на 25.05.2022 г., за разглеждане и произнасяне.

3. Предложение от административния ръководител на Военно-окръжна прокуратура – София за назначаване на Петър Божидаров Белчев – прокурор в Специализираната прокуратура, на длъжност „заместник на административния ръководител – заместник-военно-окръжен прокурор“ на Военно-окръжна прокуратура – София.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ, на основание чл. 30, ал. 5, т. 4 от ЗСВ, четвърта щатна длъжност „заместник на административния ръководител - заместник-военно-окръжен прокурор“ на Военно-окръжна прокуратура - София чрез трансформиране на 1 (една) свободна длъжност „прокурор" от щата на органа в 1 (една) щатна длъжност „заместник на административния ръководител - заместник-военно-окръжен прокурор“, считано от датата на вземане на решението.

3.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Петър Божидаров Белчев - прокурор в Специализираната прокуратура, на длъжност „заместник на административния ръководител - заместник-военно-окръжен прокурор“ на Военно-окръжна прокуратура - София, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

3.3. Внася предложението в заседание на Прокурорската колегия на ВСС, насрочено за 25.05.2022 г., за разглеждане и произнасяне.

4. Извлечение от решение на Пленума на Висшия съдебен съвет по протокол № 18/12.05.2022 г., т. 14.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ОТЛАГА разглеждането на т. 4 за следващото заседание на Комисията.

ЕДИННИ ФОРМУЛЯРИ

5. Предварително атестиране на Георги Борисов Кирков - прокурор в Районна прокуратура - Бургас. *(вх.№ ВСС-11412/23.07.2021 г.)*

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Бургас, за комплексна оценка на Георги Борисов Кирков - прокурор в Районна прокуратура - Бургас.

5.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от предварително атестиране „МНОГО ДОБРА“ на Георги Борисов Кирков - прокурор в Районна прокуратура - Бургас.

5.3. Предоставя, на основание чл. 205, ал. 1 от ЗСВ, на Георги Борисов Кирков - прокурор в Районна прокуратура - Бургас, резултатите от атестирането за запознаване.

6. Извънредно атестиране на Димитър Стефанов Люцканов - прокурор в Окръжна прокуратура - Ямбол. *(вх.№ ВСС-374/14.01.2022 г.)*

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1.ПРИЕМА ИЗЦЯЛО предложението на Постоянната атестационна комисия при Апелативна прокуратура - Бургас, за комплексна оценка на Димитър Стефанов Люцканов - прокурор в Окръжна прокуратура - Ямбол.

6.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Димитър Стефанов Люцканов - прокурор в Окръжна прокуратура - Ямбол.

6.3. Предоставя, на основание чл. 205, ал. 1 от ЗСВ, на Димитър Стефанов Люцканов - прокурор в Окръжна прокуратура - Ямбол, резултатите от атестирането за запознаване.

ДОПЪЛНИТЕЛНИ ТОЧКИ

РАЗНИ

7. Заявление за отвод от резервен член на изпитната комисия за младши прокурори в края на обучението им в Националния институт на правосъдието.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий един резервен член - прокурор в апелативна/окръжна прокуратура, на изпитната комисия за младши прокурори в края на обучението им в Националния институт на правосъдието, на мястото на Анна Страхинова Викова – заместник на административния ръководител – заместник окръжен-прокурор на Окръжна прокуратура – Пловдив.

7.2. Внася предложението в заседание на Прокурорската колегия на Висшия съдебен съвет, насрочено на 25.05.2022 г., за разглеждане и произнасяне.

8. Заявление за отвод от редовен член на конкурсната комисия по обявения, с решение на Прокурорската колегия на Висшия съдебен съвет по протокол № 6/16.02.2022 г., конкурс за първоначално назначаване на длъжност „следовател“ в следствените отдели в окръжните прокуратури.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1.ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ Илия Станков Илиев – следовател в Национална следствена служба, за редовен член на конкурсната комисия за първоначално назначаване на длъжност „следовател“ в следствените отдели в окръжните прокуратури, на мястото на Младен Христов Петров – следовател в Национална следствена служба.

8.1.1.ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ чрез жребий 1 (един) резервен член на конкурсната комисия за първоначално назначаване на длъжност „следовател“ в следствените отдели в окръжните прокуратури – следовател в Национална следствена служба, на мястото на Илия Станков Илиев – следовател в Национална следствена служба.

8.2. Внася предложението в заседанието на Прокурорската колегия на ВСС, насрочено за 25.05.2022 г., за разглеждане и произнасяне.

ЕДИНЕН ФОРМУЛЯР

9. Придобиване статут на несменяемост на Мария Тошкова Стефанова - прокурор в Районна прокуратура – Благоевград. *(вх.№ ВСС-16918/2021 г.)*

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура – София оценки по специфичните критерии за атестиране на Мария Тошкова Стефанова - прокурор в Районна прокуратура - Благоевград.

*Мотиви: Комисията по атестирането и конкурсите счита, че в част V, т. 4 „Брой необжалвани прокурорски актове …, предложената от ПАК оценка „5“ следва да бъде намалена с 1 (една) единица. Този отделно въведен от закона критерий има предимно количествени и статистически измерения и следва да бъде оценяван самостоятелно. Видно от данните в част III на ЕФА за периода на атестиране по внесени от прокурор Стефанова актове са върнати 2 обвинителни акта, 2 предложения за споразумение и 1 предложение по чл. 78а НК (4,7 % от внесените общо 106 прокурорски акта). Налице са и 11 отменени акта по преписки - 28,9 % от обжалваните (38 бр.) и 1,4 % от общия брой постановени актове – 788 бр. По наказателни производства са отменени 3 постановления (33,3 %) от обжалваните (9 бр.) и 0,99 % от общия брой (303 бр.).*

*При определяне на оценката по този критерий се отчитат горните статистически данни, които обосновават оценка „4“ по коментирания количествен по същността си критерий.*

*Оценките по останалите общи и специфични критерии, определени от ПАК, следва да бъдат потвърдени.*

*С оглед на изложеното, Комисията по атестирането и конкурсите определя комплексна оценка „Много добра“ - 4.81 на Мария Тошкова Стефанова - прокурор в Районна прокуратура – Благоевград.*

9.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Мария Тошкова Стефанова - прокурор в Районна прокуратура – Благоевград.

9.3. Предоставя, на основание чл. 205, ал. 1 от ЗСВ, на Мария Тошкова Стефанова - прокурор в Районна прокуратура – Благоевград, резултатите от атестирането за запознаване.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

10. Извънредно атестиране на Иван Николов Кирков – административен ръководител-районен прокурор на Районна прокуратура – Бургас. *(вх.№ ВСС-30/04.01.2022 г.)*

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 4 от ЗСВ, извънредно атестиране на Иван Николов Кирков – административен ръководител-районен прокурор на Районна прокуратура – Бургас.

10.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Иван Николов Кирков – административен ръководител-районен прокурор на Районна прокуратура – Бургас.

10.3. ВНАСЯ предложението в заседание на Прокурорската колегия на ВСС, насрочено за 25.05.2022 г., за разглеждане и произнасяне.

11. Предварително атестиране на Кремена Димитрова Роглекова - прокурор в Районна прокуратура - Пловдив. *(вх.№ ВСС-16915/2021 г.)*

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 1 от ЗСВ предварително атестиране на Кремена Димитрова Роглекова - прокурор в Районна прокуратура - Пловдив.

11.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Кремена Димитрова Роглекова - прокурор в Районна прокуратура - Пловдив.

11.3. ВНАСЯ предложението в заседание на Прокурорската колегия на ВСС, насрочено за 25.05.2022 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ КЪМ

ПРОКУРОРСКАТА КОЛЕГИЯ: /П/

ОГНЯН ДАМЯНОВ